Nr. 42.281/2023

**REFERAT DE APROBARE**

**la Proiectul de hotărâre** **privind privind aprobarea taxelor şi tarifelor pentru anul fiscal 2024**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:**   Prin Hotărârea Consiliului Judeţean Cluj nr. 1 din 2023 au fost aprobate taxele și tarifele pentru anul 2023. |
| * 1. **Cerinţe care reclamă necesitatea actului administrativ:** |
| Conform principiului autonomiei locale financiare unităţile administrativ-teritoriale au dreptul la resurse financiare suficiente, pe care autorităţile administraţiei publice locale le pot utiliza în exercitarea atribuţiilor lor, pe baza şi în limitele prevăzute de lege. Autorităţile administraţiei publice locale au competenţa stabilirii nivelurilor impozitelor şi taxelor locale, în condiţiile legii. Impozitele şi taxele locale se aprobă de consiliile locale, judeţene şi de Consiliul General al Municipiului Bucureşti, după caz, în limitele şi în condiţiile legii.  În exercitarea atribuţiilor privind dezvoltarea economico-socială a judeţului, consiliul judeţean stabileşte impozite şi taxe judeţene, în condiţiile legii;  Impozitele şi taxele locale, ca surse de venituri proprii ale bugetelor judeţene sunt reglementate de Titlul IX din Legea nr. 227/2015 privind Codul fiscal, cu modificările şi completările ulterioare .  Pentru funcţionarea unor servicii publice locale, create în interesul persoanelor fizice şi juridice, consiliile judeţene aprobă taxe speciale. Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. Taxele speciale se fac venit la bugetul local şi se încasează numai de la persoanele fizice şi juridice care beneficiază de serviciile publice locale pentru care s-au instituit taxele respective.  Potrivit prevederilor Legii privind finanţele publice locale nr. 273/2006 cu modificările și completările ulterioare, autorităţile administraţiei publice locale au competenţe în stabilirea, constatarea, controlul, urmărirea şi încasarea impozitelor şi taxelor locale, precum şi a oricăror altor venituri ale unităţilor administrativ teritoriale.  Anual Consiliul Judeţean Cluj aprobă taxe şi tarife pentru anul fiscal următor, acestea constituie integral venituri proprii, inclusiv amenzile şi penalităţile aferente acestora şi sunt utilizate pentru acoperirea cheltuielilor publice a căror finanţare se asigură de la bugetele locale. |
| * 1. **Cerinţe care reclamă oportunitatea actului administrativ:** |
| Momentul emiterii actului administrativ trebuie stabilit în așa fel încât efectele sale să fie utile în anul fiscal 2024. Durata de timp necesară pentru producerea actului administrativ normativ trebuie să respecte termenele legale stabilite pentru informarea și supunerea acestuia dezbaterii publice. Scopul actului este conform cu scopul legii, și anume, de aprobare a taxelor și tarifelor propuse de compartimentele de resort ale instituției.  Având în vedere cerințele enumerate mai sus considerăm oportună emiterea actului administrativ în cauză. |
| 1. **Schimbări preconizate:** |
| Pentru anul fiscal 2024 la stabilirea nivelului taxelor locale au fost luate în considerare propunerile compartimentelor de resort din cadrul aparatului de specialitate al Consiliului Judeţean Cluj, şi anume: Direcţia Juridică, Direcția Urbanism și Amenajarea Teritoriului, Direcția de Administrare Drumuri Județene, Direcţia de Administrare şi Exploatare a Stadionului „Cluj Arena”, Direcția Administrație și Relaţii Publice precum şi ale Direcţiei Judeţene de Evidenţa Persoanelor Cluj.  Direcţia Juridică, prin adresele 39.385/2023 și 36.705/2023 propune atât pentru documentele eliberate din arhivă cât și pentru eliberarea licențelor de traseu județean păstrarea taxelor și tarifelor la nivelul anului 2023. Taxele aferente sunt reflectate în Anexa nr. 1 respectiv în Anexa nr. 2 la Proiectul de hotărâre privind aprobarea taxelor şi tarifelor pentru anul fiscal 2024.  În Anexa nr. 3 la Proiectul de hotărâre privind aprobarea taxelor şi tarifelor pentru anul fiscal 2024 sunt cuprinse taxele și tarifele propuse pentru anul 2024 de către Direcția Urbanism și Amenajarea Teritoriului. Prin adresa nr. 36.710/2023 se propune instituirea urmatoarelor taxe:   * Taxa privind eliberarea adeverinței privind edificarea/existența construcției în cuantum de 15 lei; * Taxa privind eliberarea adeverinței referitoare la actualizarea categoriei de folosință/destinație a terenului, copii heliografice de pe planuri cadastrale sau alte asemenea planuri deținute de Consiliul Județean în cuantum de 30 lei; * Taxa privind emitere punct de vedere arii naturale protejate de interes județean, alte taxe, în cuantum de 15 lei;   Direcția de Administrare Drumuri Județene transmite prin adresa 38.381/2023 propunerile de tarife pentru emiterea de avize, acorduri prealabile, autorizaţii de amplasare şi/sau de acces în zona drumului, aprobare instituire restricţii de circulaţie şi tarife pentru utilizarea amprizei şi a zonei de siguranţă a drumurilor judeţene, aflate în proprietatea Județului Cluj sau în administrarea Consiliului Județean Cluj precum și a tarifelor suplimentare de utilizare a drumurilor de interes judeţean. Tarifele se păstrează în aceeași structură ca și cele din anul 2023, însă au fost indexate cu Indicele Prețurilor de Consum pentru Servicii comunicat de Institutul Național de Statistică și sunt prezentate în Anexa nr.4 la Proiectul de hotărâre privind aprobarea taxelor şi tarifelor pentru anul fiscal 2024.  Tarifele suplimentare de utilizare a drumurilor județene rămân la nivelul anului 2023 și sunt reflectate în Anexa nr. 5 la Proiectul de hotărâre privind aprobarea taxelor şi tarifelor pentru anul fiscal 2024.  Direcţia de Administrare şi Exploatare a Stadionului Cluj Arena a comunicat prin adresa nr. 38.563/2023 modificările pe care le propune structurii și nivelului taxelor /tarifelor utilizate în prezent în vederea exploatării imobilului Cluj-Arena. Astfel pentru anul 2024 se propune următoarele:   * modificarea punctului 10 și va avea următorul conținut, din: “Parcare subterană nelimitat – abonament - 67,23 Lei/lună, plus TVA”, în “Parcare subterană nelimitat – abonament persoane fizice - 84,03 Lei/ lună, plus TVA”. * modificarea punctului 35 și va avea următorul conținut, din: “Închiriere sală multifuncțională VIP etaj 2 sau zona VIP – lojă+ terasă etaj 3 – tarif petreceri, fără servicii curățenie incluse – 4.500,00 lei/8 ore, plus TVA”, în Închiriere sală multifuncțională VIP etaj 2 sau zona VIP – lojă+ terasă etaj 3 – tarif petreceri, fără servicii curățenie incluse – 5.000,00 lei/8 ore/etaj, plus TVA” * modificarea punctului 51, și va avea următorul conținut: “Parcare subterană nelimitat – abonament persoane juridice – 84,03 Lei/lună, plus TVA” , în ,,Parcare subterană nelimitat – abonament persoane juridice – 126,05 Lei/ lună, plus TVA.”   Celelalte taxe și tarife se păstrează la nivelul anului 2023 și sunt prezentate în Anexa nr.6 la Proiectul de hotărâre privind aprobarea taxelor şi tarifelor pentru anul fiscal 2024.  Direcția Administrație și Relații Publice prin adresa 37.350/2023 propune pentru anul 2024 actualizarea taxelor speciale pentru realizarea de copii de pe documentele care constitue informații de interes public create și/sau gestionate de Consiliul Județean Cluj, practicate în anul 2023 prin aplicarea procentului de 0,05% la 3000 lei (salariul minim pe economie valabil în anul 2023) rezultând o creștere nesemnificativă a acestora.  De asemenea, se propune păstrarea taxelor pentru ghidaje turistice la nivelul anului 2023. Nivelul taxelor este prezentat în Anexa nr. 7 respectiv Anexa nr. 8 la Proiectul de hotărâre privind aprobarea taxelor şi tarifelor pentru anul fiscal 2024.  Direcția Județeană de Evidența a Persoanelor Cluj prin adresa nr. 38.513 /2023 propune următoarele modificări domeniul stării civile:   * se modifică „Taxa privind avizarea prealabilă în regim de urgență,în termen de 48 de ore de la data înregistrării cererii, pentru soluționarea dosarelor de transcriere a certificatelor/extraselor de stare civilă/ extraselor multilingve procurate din strainatate *150lei/cerere*” și va avea următorul conținut: „Taxa privind avizarea prealabilă în regim de urgență,în termen de 48 de ore de la data înregistrării cererii, pentru soluționarea dosarelor de transcriere a certificatelor/extraselor de stare civilă/ extraselor multilingve procurate din strainatate *150 lei/dosar*” * se modifică „Taxa privind avizarea prealabilă în regim de urgență, în termen de 48 de ore de la data înregistrării cererii, pentru soluționarea dosarelor de înscriere a mențiunilor cu privire la : modificările intervenite în statutul civil al persoanei, cu privire la nume, rectificarea actelor de stare civilă produse în străinătate, regimul matrimonial ales la autoritățile/instituțiile străine competente *150 lei/persoană*” și va avea următorul conținut: „Taxa privind avizarea prealabilă în regim de urgență, în termen de 48 de ore de la data înregistrării cererii, pentru soluționarea dosarelor de înscriere a mențiunilor cu privire la : modificările intervenite în statutul civil al persoanei, cu privire la nume, rectificarea actelor de stare civilă produse în străinătate, regimul matrimonial ales la autoritățile/instituțiile străine competente *150lei/dosar*” * se modifică „Taxa pentru soluționarea dosarelor de schimbare a numelui pe cale administrativă, in regim de urgență în termen de 48 de ore de la data înregistrării cererii *150 lei/persoană*” și va avea următorul conținut: „Taxa pentru soluționarea dosarelor de schimbare a numelui pe cale administrativă, in regim de urgență în termen de 48 de ore de la data înregistrării cererii *150 lei/ dosar*”   Se propune de asemenea eliminarea taxei de soluționare a cererii depuse în cuantum de 12 lei/cerere pentru domeniile evidența persoanelor și stare civilă.  Taxele speciale sunt detaliate în Anexa nr. 9 la Proiectul de hotărâre privind aprobarea taxelor şi tarifelor pentru anul fiscal 2024. |
| **Secțiunea a 2-a - Impactul socio-economic:** |
| Prin nivelul taxelor și tarifelor propuse, prin predictibilitatea acestora se încurajează utilizarea serviciilor prestate de către compartimentele de specialitate ale instituței de către beneficiarii specifici. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| În contextual socio-economic actual, se preconizează realizarea de venituri în anul 2024 cel puțin la nivelul anului 2023. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Având în vedere caracterul normativ al proiectului de hotărâre acesta se va aduce la cunoștința publicului în termenele și condițiile prevederilor legale în vigoare și va fi transmis spre analiză și avizare după definitivare, pe baza observațiilor și propunerilor formulate de persoanele sau organizațiile interesate. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor acte administrative, taxele și tarifele fiind aplicabile începând cu anul fiscal 2024.  În ceea ce privește Hotărârea Consiliului Judeţean Cluj nr. 1 din 2023 privind aprobarea aprobarea taxelor şi tarifelor pentru anul fiscal 2023, efectele acesteia încetează la 31.12.2023 fiind aprobate pentru anul 2023. |
| **Secțiunea a 6-a – Anexe la referatul de aprobare:** |
| adresele nr. 39.385/2023 și nr. 36.705/2023 ale Direcţiei Juridice;  adresa nr. 36.710/2023 a Direcției Urbanism și Amenajarea Teritoriului;  adresa nr. 38.381/2023 a Direcției de Administrare Drumuri Județene;  adresa nr. 38.563/2023 a Direcţiei de Administrare şi Exploatare a Stadionului Cluj Arena;  adresa nr. 37.350/2023 a Direcției Administrație și Relații Publice;  adresa nr. 38.513/2023 a Direcției Județene de Evidența a Persoanelor Cluj, |

**INIȚIATOR,**

**PREȘEDINTE**

**Alin Tișe**

**P R O I E C T DE H O T Ă R Â R E**

**privind** **aprobarea taxelor şi tarifelor pentru anul fiscal 2024**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. din 2023 privind aprobarea taxelor şi tarifelor pentru anul fiscal 2024, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 42.281/2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 42.282/2023 şi Avizul cu nr...... din ..... adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de următoarele adrese ale compartimentelor de specialitate:

* adresele nr. 39.385/2023 și nr. 36.705/2023 ale Direcţiei Juridice;
* adresa nr. 36.710/2023 a Direcției Urbanism și Amenajarea Teritoriului;
* adresa nr. 38.381/2023 a Direcției de Administrare Drumuri Județene;
* adresa nr. 38.563/2023 a Direcţiei de Administrare şi Exploatare a Stadionului Cluj Arena;
* adresa nr. 37.350/2023 a Direcției Administrație și Relații Publice;
* adresa nr. 38.513/2023 a Direcției Județene de Evidența a Persoanelor Cluj,

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 84 alin. (5), art. 87 alin. (3), art. 173 alin. (1) lit. b) și d), alin. (3) lit.c), alin. (5) și alin. (6) lit. b) din Ordonanța de Urgență a Guvernului 57/2019 privind Codul administrative cu modificările şi completările ulterioare ;
* art. 20 alin. (1), art. 27, art. 30, art. 67 alin. (1) lit b), şi art. 68 din Legea privind finanţele publice locale nr. 273/2006, cu modificările şi completările ulterioare;
* Legii privind transparenţa decizională în administraţia publică nr. 52/2003, republicată, cu modificările şi completările ulterioare ;
* Legii privind Codul fiscal nr. 227/2015, cu modificările şi completările ulterioare;
* Legii privind autorizarea executării lucrărilor de construcţii nr. 50/1991, republicată, cu modificările şi completările ulterioare;
* Legii privind amenajarea teritoriului şi urbanismul nr. 350/2001, cu modificările şi completările ulterioare;
* art. 554, art. 602 - 603, art. 612, art. 621 - 622 și art. 862 din Legea nr. 287/2009 privind Codul civil, republicată, cu modificările și completările ulterioare;
* Legii privind liberul acces la informaţiile de interes public nr. 544/2001, cu modificările şi completările ulterioare;
* Legii cu privire la actele de stare civilă nr. 119/1996, republicată, cu modificările şi completările ulterioare;
* Legii privind Arhivele Naționale nr. 16/1996, republicată, cu modificările şi completările ulterioare;
* Legii serviciilor de transport public local nr. 92/2007, cu modificările și completările ulterioare;
* Legii nr. 185/2013 privind amplasarea şi autorizarea mijloacelor de publicitate, republicată, cu modificările și completările ulterioare;
* Legii nr. 292/2018 privind evaluarea impactului anumitor proiecte publice şi private asupra mediului cu modificările şi completările ulterioare;
* Ordonanței de Urgență a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor români, republicată, cu modificările şi completările ulterioare;
* Ordonanței Guvernului nr. 43/1997 privind regimul drumurilor, republicată, cu modificările și completările ulterioare;
* art.25 alin. (2) din Ordonanţa Guvernului nr. 19/1997 privind transporturile, republicată, cu modificările şi completările ulterioare;
* Ordonanței Guvernului nr. 84/2001 privind înfiinţarea, organizarea şi funcţionarea serviciilor publice comunitare de evidenţă a persoanelor, cu modificările și completările ulterioare;
* Ordonanței Guvernului nr. 71 /2002 privind organizarea şi funcţionarea serviciilor publice de administrare a domeniului public şi privat de interes local cu modificările și completările ulterioare;
* Ordonanței de Urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice cu modificările și completările ulterioare;
* art. 5 din Hotărârea Guvernului nr. 834/1991 privind stabilirea şi evaluarea unor terenuri deţinute de societăţi comerciale cu capital de stat, cu modificările şi completările ulterioare;
* art. 101 din Hotărârea Guvernului nr. 295/2021 pentru aprobarea Normelor metodologice de aplicare unitară a dispoziţiilor Ordonanţei de urgenţă a Guvernului nr. 97/2005 privind evidenţa, domiciliul, reşedinţa şi actele de identitate ale cetăţenilor români, precum şi pentru stabilirea formei şi conţinutului actelor de identitate, ale dovezii de reședință și ale cărții de imobil, cu modificările și completările ulterioare;
* Hotărârii Guvernului nr. 1/2016 pentru aprobarea Normelor metodologice de aplicare a Legii 227/2015 privind Codul fiscal, cu modificările şi completările ulterioare;
* Hotărârii Guvernului nr.123/2002 pentru aprobarea Normelor metodologice de aplicare a Legii nr. 544/2001 privind liberul acces la informaţiile de interes public, cu modificările și completările ulterioare;
* art. 27 din Hotărârea Guvernului nr. 64 /2011 pentru aprobarea Metodologiei cu privire la aplicarea unitară a dispoziţiilor în materie de stare civilă cu modificările şi completările ulterioare;
* Ordinului Ministrului Dezvoltării Regionale şi Locuinţei nr. 839/2009 pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii cu modificările și completările ulterioare;
* Ordinului comun al Ministrului Economiei, Energiei și Mediului de Afaceri și al Ministrului Lucrărilor Publice, Dezvoltării și Administrației nr. 2409/3501/2020 pentru aprobarea [Normelor metodologice](http://legislatie.just.ro/Public/DetaliiDocumentAfis/229606) privind organizarea, funcționarea, rolul, atribuțiile, acreditarea și reacreditarea centrelor naționale și locale de informare și promovare turistică;
* Ordinului Ministrului Transporturilor nr. 1158/2336/2019 pentru aprobarea Normelor metodologice privind aplicarea prevederilor referitoare la organizarea şi efectuarea transportului rutier contra cost de persoane prin servicii regulate la nivel judeţean;
* Hotărârii Consiliului Judeţean Cluj nr. 152/2023 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă taxele şi tarifele pentru anul fiscal 2024, cuprinse în anexele nr. 1 - 9 care fac parte integrantă din prezenta hotărâre.

**Art.2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Direcţia Generală Buget-Finanţe, Resurse Umane; Direcţia Juridică; Direcția Urbanism şi Amenajarea Teritoriului; Direcţia de Administrare și exploatare Drumuri Județene; Direcția de Administrare și exploatare a Stadionului ”Cluj Arena”; Direcția Administrație și Relații Publice; Direcţia Judeţeană de Evidenţă a Persoanelor Cluj

**Art. 3.** Prezenta hotărâre se comunică Direcției Buget-Finanţe, Resurse Umane; Direcţiei Juridice; Direcției Urbanism şi Amenajarea Teritoriului; Direcţiei de Administrare Drumuri Județene; Direcției de Administrare și exploatare a Stadionului Cluj Arena; Direcției Administrație și Relații Publice, Direcţiei Judeţene de Evidenţă a Persoanelor Cluj , precum şi Prefectului Judeţului Cluj, şi se aduce la cunoştinţa publică prin afişare la sediul Consiliului Judeţean Cluj şi pe pagina de internet “[www.cjcluj.ro](http://www.cjcluj.ro)”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**INIȚIATOR,**

**PREȘEDINTE**

Alin Tișe

**Nr……... din …… 2023**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

Nr. 42.282/2023

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | Proiect de hotărâre privind aprobarea taxelor şi tarifelor pentru anul fiscal 2024 | | |
| **Compartiment de resort:** | Direcţia Generală Buget-Finanţe, Resurse Umane  Serviciul Buget Local, Venituri | | |
| **Secțiunea 1 – Documentare și analiză:** | | | |
| Obiectul/domeniul reglementat:  Autonomia locală garantează autorităților administrației publice locale dreptul ca în limitele legii să aibă inițiative în toate domeniile. În scopul asigurării autonomiei locale, autoritățile deliberative ale administrației publice locale au dreptul să instituie și să perceapă impozite și taxe locale.  Consiliul Județean îndeplinește atribuții privind dezvoltarea economică și socială a județului și de gestionare a serviciilor publice de interes județean. În exercitarea acestora stabilește și aprobă impozite și taxe și asigură potrivit competențelor sale cadrul general pentru furnizarea serviciilor publice de interes județean, emite avize, acorduri și autorizații date în competența sa prin lege.  Proiectul de hotărâre este integrat în politicile publice și este corelat cu legislația specifică și reglementările interne aplicabile domeniului respectiv. | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| În raport de atribuțiile specifice Serviciului Buget Local, Venituri, apreciem că au fost respectate cerințele economice specifice domeniului reglementat precum și cele tehnice referitoare la procedurile legale de aprobare a taxelor/tarifelor propuse de compartimentele de resort ale instituției.  De asemenea, apreciem că proiectul de hotărâre respectă cerințele de regularitate aplicabile actelor administrative cu caracter normativ. | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| Pentru serviciile prestate compartimentele de resort au realizat până la data de 30.09.2023 venituri proprii, pe domenii de activitate, astfel:  Direcția de Urbanism și Amenajarea Teritoriului: 443,61 mii lei  Direcția de Administrare Drumuri Județene: 182,85 mii lei.  Direcţia de Administrare şi Exploatare a Stadionului Cluj Arena: 4077,10 mii lei  Direcția Județeană de Evidență a Persoanelor Cluj: 119,56 mii lei  Având în vedere actualul context socio-economic, se estimează în anul 2024 realizarea de venituri cel puțin la nivelul anului 2023. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre îndeplinește cerințele tehnice specificate la Secțiunea a 2-a” | | | |
|  | **Prenume și nume** | **Data** | **Semnătura** |
| Avizat: Director | Lăcrimioara Huldușan |  |  |
| Verificat: Șef serviciu | Dorina Maier |  |  |
| Elaborat: Consilier | Liviu Negreanu |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| Direcția Generală Buget-Finanţe, Resurse Umane  Serviciul Buget Local, Venituri |  |  |  |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
|  |  | |  |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
|  |  | |  |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
|  |  |  |  |